### Beslutning

Godkendt.

### Sagsfremstilling

## Resume og sagens baggrund

Kalundborg Kommune har en tilbagekøbsret i år 2034 på ejendommen beliggende P Yan Bach vej 14 4400 Kalundborg, jf. bilag 1. Administrationen har modtaget anmodning om aflysning af tilbagekøbsretten i 2024. Sagen fremsættes til beslutning om fremsættelse af tilbud til ejer på aflysning af tilbagekøbsretten mod kommunen modtager kompensationsbeløb herfor.

## Indstillinger

Direktøren indstiller,

1. at der fremsættes tilbud om aflysning af tilbagekøbsretten (deklarationens pkt. B) mod modtagelse af kompensationsbeløb på 137.218 kr.

2. at der ved tilbuddets accept, gives en indtægtsanlægsbevilling på 137.218 kr., som tilføres kassebeholdningen.

## Behandling

Økonomiudvalget, Kommunalbestyrelsen.

## Sagsfremstilling

Kalundborg Kommune har modtaget en henvendelse fra ejerne af ejendommen, vedr. aflysning af en deklaration fra april 1931, jf. bilag 2, som omhandler en kommunal tilbagekøbsret af ejendommen beliggende Rasmus Paulsen 14, 4400 Kalundborg.

Ifølge deklarationens pkt. B er der tillagt kommunen en adgang til at overtage ejendommen med 5 års varsel til april 2024 og dernæst hvert 10. pr i samme måned og med samme varsel. Ifølge deklarationens punkt B har kommunen ret til at tilbagekøbe ejendommen til den oprindelige købesum på 1.830 kr. med tillæg af bygningens værdi på overtagelsestidspunktet. I vurderingen ser man bort fra bygningens beliggenhed og benyttelse.

Det er en forudsætning for deklarationens gyldighed i henhold til de almindelige aftaleretslige principper, at tilbagekøbsretten er lovligt indgået tilbage i 1931. Administrationen oplyser, at deklarationens ordlyd er meget lig den som bl.a. Københavns Kommune også har anvendt og administrationen har ingen grund til at betvivle deklarationens gyldighed.

Administrationen oplyser, at kommunen på baggrund af kommunalfuldmagtens reglerne ikke vil kunne aflyse deklarationen uden at modtage kompensation herfor, da der i modsat fald vil være tale om begunstigelse af enkeltpersoner. Kommunen er endvidere forpligtet til at handle økonomisk forsvarligt, hvilket betyder at ’’indløsningen’’ af tilbagekøbsretten forudsætter, at dette sker til markedspris – med fradrag for indløsning for tid.

Den offentlige vurdering fra 2022 udgør 1.200.000 kr., heraf grundværdi 346.600 kr. Ejendommen har et samlet grundareal på 622 m2.

Ejendomsmægler Realmæglerne er kommet med en salgspris på 1.100.000 kr., hvorefter murstensværdien med udgangspunkt i den offentlige vurdering, fastsættes teknisk til at udgøre 782.283 kr., hertil skal så tillægges grundens oprindelige pris på 1.830 kr. I alt således 784.113 kr., som kommunen kan erhverve ejendommen for i f.eks. 2034. Hvis kommunen efterfølgende sælger ejendommen til en pris på 1.100.000, vil der således være en difference på 315.887, som teoretisk kan tilgå kommunekassen i år 2034 eller senere med fradrag af salgsomkostninger m.m.

Ved indfrielse i 2024, oplyser administrationen at indfrielsesbeløbet i 2034 kan beregnes til at udgøre 137.218 kr.

Administrationen foreslår på baggrund af ovenstående, at kommunen fremsætter tilbud om aflysning af deklarationens punkt B i 2024, mod at kommunen som kompensation modtager 137.218 kr.

## Økonomiske konsekvenser

Accept af tilbuddet vil medfører en indtægt på 137.218 kr., som tilgår kassebeholdningen.

[adresse] bemærkninger er indarbejdet i sagen.

### Sagens forløb

22/01/2025 Økonomiudvalget
Anbefales.